《题海鹤》
宋代·华镇

仙禽西过万年枝，人道飞鸣是路岐。几向静中陪振鹭，也曾高处见长离。

共知天上闻声韵，直羡风前刷羽仪。好与便随行缀去，舞韶应自有嘉时。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。